Me too मुहिम की आंच हर रोज़ नए चेहरों तक पहुंच रही है. बॉलीवुड में रोज़ एक नया नाम सामने आ रहा है. आज संस्कारी बाबू आलोकनाथ का ज़िक्र आया. मानी फ़िल्म समारोह पर भी इसका असर पड़ा है. मीटू का हाथ पकड़कर जैसे एक डूबा हुआ तारा फिर से उभर आया और संस्कारी बाबू सवालों से घिर गए. तारा सीरियल की प्रोड्यूसर विन्ता नंदा ने फेसबुक पर अपनी बरसों पुरानी तकलीफ़ साझा की और सब जान गए कि इसके निशाने पर कौन है, इशारा और इल्ज़ाम किस तरफ है. उधर, भारत का पहला घरेलू क्रूज़ मुंबई से गोवा जाने के लिए तैयार है. 6 मंजिला और 131 मीटर लंबा जहाज 20 अक्टूबर को मुंबई से गोवा का ऐतिहासिक सफर तय करेगा. समंदर में तकरीबन 16 घंटे की यात्रा रोमांच के अनुभव से भरपूर रहने वाली है. हमारे संवाददाता सुनील सिंह ने मुंबई में आंगरिया नाम के पानी के विशाल जहाज पर सफर के तैयारी का जायजा लिया.
hin_Deva